《平壤送南士还天朝（二首）》
明代·许筠

弱龄有遐想，栖迟在丘壑。
玩世笑东方，隐几师南郭。
中年来城市，误为簪组缚。
谁言珥彤管，素志非黄阁。
公子稽山秀，为说稽山乐。
万壑夹崖流，千岩当镜落。
天台与雁宕，相峙对冥莫。
所恨天一方，不得凌垠崿。
尚冀通关梁，东南骋行脚。
徘徊云门寺，携手翔寥廓。

作者简介：许筠（1569年—1618年），为朝鲜王朝中期的文臣和政治人、诗人、小说家。出生江原道江陵，本贯阳川许氏。字端甫，号蛟山、惺所，又号白月居士。